Előterjesztés

Fácánkert Község Önkormányzata Képviselő-testületének

2015. február 12. napján tartandó ülésére

Tárgy: a közcélú ivóvízellátó, valamint a szennyvízelvezető rendszer bérleti-üzemeltetési szerződésének módosítása

Előterjesztő és előadó: Orbán Zsolt polgármester
Tisztelt Képviselő-testület!


A képviselő-testület 2013-ban hagyta jóvá az E.R.Ö.V.  Zrt.-vel a közcélú ivóvízellátó, valamint a szennyvízelvezető rendszer bérleti-üzemeltetési szerződését. 


A Re-víz Duna-menti Kft. 2014. december 5-én tartott taggyűlésén a 16/2014.(XII.5.) határozatával kezdeményezte az érintett önkormányzatok felé ezen bérleti-üzemeltetési szerződés módosítását. A módosításra javasolt IX/1. pont második mondata jelenleg így szól: „A víziközmű elemek éves használati díja – a szolgáltatási díjba beépíthető amortizációs mértékétől függően – a víziközművek tárgyévre eső amortizációjának összegével egyezik meg. A használati díj előzőekben leírt számításának alapja a jelen szerződés 2. számú mellékletében szereplő vagyonértékelésben megállapított vagyonérték.” 
Utóbb kiderült, hogy ha a használati díjat a víziközművek tárgyévre eső amortizációjának összegével teszik egyenlővé, azt a társaság egyszerűen nem tudná kifizetni az érintett önkormányzatok részére, így az új javaslat a tárgyévben az adott településen értékesített ivóvíz és számlázott szennyvíz mennyiség alapján 5 – 5,- Ft/m3 lenne. 
Kérem, hogy a Képviselő-testület fogadja el az E.R.Ö.V. Víziközmű Zrt.-vel kötött Bérleti-üzemeltetési szerződés módosítását. 
Kérem a Tisztelt Képviselő-testületet az alábbi határozati javaslat elfogadására, tekintettel arra, hogy a 2014. évi elszámolás már ez alapján történne.

H a t á r o z a t i   j a v a s l a t :

a közcélú ivóvízellátó, valamint a szennyvízelvezető rendszer üzemeltetésével kapcsolatos szerződés módosításáról

1.) Fácánkert Község Önkormányzatának Képviselő-testülete a község tulajdonában lévő közcélú ivóvízellátó, valamint a szennyvízelvezető rendszer üzemeltetésével, az E.R.Ö.V. Egyesült Regionális Önkormányzat Viziközmű Zrt.-vel (székhely: 7100 Szekszárd, Epreskert u. 9.) kötött, bérleti-üzemeltetési szerződést az alábbiak szerint módosítja:

A szerződés IX/1. pont második mondata helyébe az alábbi rendelkezés lép: 

 „A víziközmű elemek éves használati díjának mértéke a településen a tárgyévben értékesített víz mennyisége alapján 5,- Ft/m3, a szennyvíz közműelemek éves használati díja a tárgyévben a településen számlázott szennyvíz mennyiség alapján 5,- Ft/m3.” .
2.) A képviselő-testület felhatalmazza a polgármestert a bérleti-üzemeltetési szerződés módosítását tartalmazó okirat aláírására.
Határidő: Azonnal 

Felelős: Orbán Zsolt  polgármester

                (a szerződés módosításának aláírásáért)

Határozatról értesül: E.R.Ö.V. Zrt., Szekszárd

B É R L E T I  -  Ü Z E M E L T E T É S I  S Z E R Z Ő D É S 

M Ó D O S Í T Á S A

amely létrejött egyrészről ………………………….. Önkormányzata (székhely: ……………………., adószáma:………………, törzskönyvi nyilvántartási száma:………….) képviseli ………………….. polgármester, mint bérbe-üzemeltetésbe adó (ellátásért felelős) – továbbiakban: Önkormányzat,

másrészről az E.R.Ö.V. Egyesült Regionális Önkormányzat Víziközmű Zrt. (székhely: 7100 Szekszárd, Epreskert u. 9., adószám: 2374975-2-17, cégjegyzékszám: 17-10-001277, statisztikai számjele: 23743975-3600-114-17) képviseli Artim Andrásné vezérigazgató, mint üzemeltető gazdálkodó szervezet – továbbiakban: Szolgáltató - között az alulírott helyen és napon, az alábbi feltételek mellett:

1. Szerződő felek megállapítják, hogy Bérleti-üzemeltetési szerződést kötöttek 2013. májusában ……………………………….. közcélú ivóvízellátó valamint szennyvízelvezető rendszerének üzemeltetésére. 

2. Felek az 1. pontban megjelölt Bérleti-üzemeltetési szerződés használati díjra vonatkozó rendelkezését az alábbiak szerint módosítják. 

A bérleti- üzemeltetési szerződés IX. pont 1. pontjának második mondata helyébe az alábbi rendelkezés lép: 

A víziközmű elemek éves használati díjának mértéke a településen a tárgyévben értékesített víz mennyisége alapján 5,- Ft/m3, a szennyvíz közműelemek éves használati díja a tárgyévben a településen számlázott szennyvíz mennyiség alapján 5,- Ft/m3.

3. Felek az alapszerződés egyéb rendelkezéseit nem érintik, az abban foglaltakat magukra nézve továbbra is kötelezőnek tekintik. 

Felek a szerződésmódosítást, mint akaratukkal mindenben megegyezőt helybenhagyólag aláírták. 

Kelt, Szekszárdon 2015. január hó     napján

……………………………… Önkormányzata                         E.R.Ö.V. Víziközmű Zrt. 

      képviseli …………… polgármester                               képviseli Artim Andrásné vezérigazgató

              Önkormányzat                                                                       Szolgáltató 
